अर्जेंटीना के महान फुटबॉलर डिएगो माराडोना कोलकाता पहुंचे, सौरव गांगुली की टीम के साथ खेलेंगे चैरिटी मैच  
माराडोना की इस शहर की दूसरी यात्रा है
इससे पहले वह दिसंबर 2008 में यहां आए थे
माराडोना को पहले 19 सितंबर को यहां आना था
माराडोना ने कहा,  'मेरे लिए यह सम्मान है कि मैं इस दौरे पर आया. कोलकाता बहुत खास स्थान है और मेरी कुछ साल पहले के यहां के दौरे से अच्छी यादें जुड़ी हैं. यहां के प्रशंसक लाजवाब हैं.'  उन्होंने कहा,  भारत फुटबॉल के प्रति जुनूनी देश है और मैं प्रशंसकों की नई पीढ़ी से मिलने के लिए उत्सुक हूं.' माराडोना को पहले 19 सितंबर को यहां पहुंचना था, लेकिन तब उनका दौरा स्थगित हो गया था. माराडोना अभी दुबई के क्लब अल-फुजाइराह एससी के कोच हैं.